พระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ (ฉบับที่ 4) พ.ศ. 2534
ประกาศวันที่ 1991-09-27

content: พระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ (ฉบับที่ ๔)พ.ศ. ๒๕๓๔
content: ภูมิพลอดุลยเดช ป.ร. ให้ไว้ ณ วันที่ ๑๙ กันยายน พ.ศ. ๒๕๓๔ เป็นปีที่ ๔๖ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ
content: ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ (ฉบับที่ ๔) พ.ศ. ๒๕๓๔”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content:   มาตรา ๓ ให้เพิ่มความต่อไปนี้เป็นลำดับที่ ๒ ทวิ ของบัญชีท้ายพระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิพ.ศ. ๒๕๐๗ซึ่งแก้ไขเพิ่มเติมโดยพระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ(ฉบับที่ ๓) พ.ศ. ๒๕๒๖ ลำดับที่ ค่าธรรมเนียม
sectionNo: 3
content: การยกเว้น “๒ทวิ ตามกฎหมายว่าด้วยการเดินอากาศ ยกเว้นให้เฉพาะค่าธรรมเนียมใบอนุญาตผู้ประจำหน้าที่”
sectionNo: 4
content: มาตรา ๔ ให้ยกเลิกความในลำดับที่ ๑๐ ของบัญชีท้ายพระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ พ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ (ฉบับที่ ๓) พ.ศ. ๒๕๒๖ และให้ใช้ความต่อไปนี้แทน ลำดับที่
sectionNo: 4
content: ค่าธรรมเนียม การยกเว้น “๑๐ ตามกฎหมายว่าด้วยโรงเรียนเอกชน ยกเว้นให้เฉพาะค่าธรรมเนียมดังนี้ (๑)ใบอนุญาตให้จัดตั้งโรงเรียน (๒)ใบอนุญาตให้เป็นผู้จัดการ (๓)ใบอนุญาตให้เป็นครูใหญ่ (๔)ใบอนุญาตให้เป็นครู (๕)หนังสืออนุญาตอื่น ทั้งนี้จะได้รับข้อยกเว้นเพียงละ ๑ ฉบับ”
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรยกเว้นค่าธรรมเนียมใบอนุญาตผู้ประจำหน้าที่ตามกฎหมายว่าด้วยการเดินอากาศให้แก่ผู้ได้รับพระราชทานเหรียญชัยสมรภูมิ และสมควรแก้ไขการยกเว้นค่าธรรมเนียมใบอนุญาตตามกฎหมายว่าด้วยโรงเรียนราษฎร์
content: เป็นการยกเว้นค่าธรรมเนียมใบอนุญาตตามกฎหมายว่าด้วยโรงเรียนเอกชน เนื่องจากพระราชบัญญัติโรงเรียนราษฎร์ พ.ศ. ๒๔๙๗ ได้ถูกยกเลิกโดยพระราชบัญญัติโรงเรียนเอกชน พ.ศ. ๒๕๒๕ จึงจำเป็นต้องตราพระราชบัญญัตินี้
content: ผู้รับสนองพระบรมราชโองการ อานันท์ ปันยารชุน นายกรัฐมนตรี